’n Witwarm Noord-Suid-stryd tussen die Bulle en Stormers op Loftus sal aanstaande jaar se Superrugby-reeks help afskop.
Volgens die amptelike bepalingslys wat Dinsdag deur Sanzaar, die beheerliggaam van die Superreeks, bekend gemaak is, is al vier Suid-Afrikaanse spanne op die eerste naweek in aksie. Die Haaie en Leeus het albei wegwedstryde oorsee – onderskeidelik teen die Sunwolves en Jaguares.
Die Bulle en Stormers sal egter vir ’n hoogtepunt in die eerste ronde sorg met hul ontmoeting in Pretoria.
Hoewel sekere van die SA spanne beter lotings as ander het, wag daar op almal ’n steil paadjie. Daar is volgende jaar vanweë die Wêreldbeker-toernooi in Japan geen toetse in Junie nie. Gevolglik sal die Superreeks oor 21 agtereenvolgende weke beslis word.
Eish... Ek is nie so posittief soos jy nie, ek dink weer ons gaan 3 of 4 van die eerste 6 verloor... Onthou, ons begin volgende jaar sonder 'n Dryer, Mostert, Kriel, Ross, Jantjies, RjvR, Mapoe en Coetzee...